**64ο ΔΗΜ. ΣΧΟΛΕΙΟ ΘΕΣΣΑΛΟΝΙΚΗΣ**

**Τάξη: B`**

**ΣΧΕΔΙΟ ΜΑΘΗΜΑΤΟΣ ΔΙΔΑΣΚΑΛΙΑΣ ΚΟΙΝΩΝΙΚΩΝ ΔΕΞΙΟΤΗΤΩΝ**

**ΠΡΟΣΔΟΚΙΑ:** Σεβασμός

Σχολικός χώρος: Τάξη

**Κοινωνική δεξιότητα:** Σηκώνω το χέρι

**Στόχοι μαθήματος:**

Ο μαθητής να:

1. **Ονομάζει** τα βασικά βήματα της κοινωνικής δεξιότητας «σηκώνω το χέρι» στην τάξη:

* Βλέπω και ακούω προσεχτικά τον ομιλητή χωρίς να τον διακόπτω.
* Σκέφτομαι αυτά που λέει ο ομιλητής.
* Όταν τελειώσει σηκώνω ήσυχα το χέρι μου για να πάρω το λόγο.
* Εκφράζω την άποψή μου ευγενικά και ήρεμα.

1. **Εκτελεί** τα βασικά βήματα της κοινωνικής δεξιότητας στην τάξη

**Υλικά:** Παρουσίαση με Power Point, παρουσίαση βίντεο, κάρτες ενεργούς απόκρισης

**Αξιολόγηση**: Φύλλο αξιολόγησης

**Διάρκεια μαθήματος:** 40 λεπτά (σε 2 διδακτικές ώρες).

Με βάση την επιστημονική βιβλιογραφία και την εκπαιδευτική έρευνα, η αποτελεσματική διδασκαλία κοινωνικών δεξιοτήτων (direct social skill instruction) στηρίζεται στο ακόλουθο διδακτικό μοντέλο:

1. Ο εκπαιδευτικός **ΔΕΙΧΝΕΙ** την επιθυμητή συμπεριφορά.
2. Ο εκπαιδευτικός **ΚΑΘΟΔΗΓΕΙ** τα παιδιά στην εφαρμογή της συμπεριφοράς λέγοντάς τους τι βήματα να εφαρμόσουν και πώς να τα εφαρμόσουν.
3. Ο εκπαιδευτικός **ΕΛΕΓΧΕΙ** δίνοντας πολλές ευκαιρίες για **εξάσκηση** (δυάδες, ομάδες, ατομικά).
4. Ο εκπαιδευτικός παρέχει **ΣΥΓΚΕΚΡΙΜΕΝΗ ΘΕΤΙΚΗ και ΔΙΟΡΘΩΤΙΚΗ ΑΝΑΤΡΟΦΟΔΟΤΗΣΗ** (π.χ., «Ναι! Έδειξες σεβασμό περιμένοντας τη σειρά σου να μιλήσεις!» «Χαίρομαι που άκουγες με προσοχή αυτά που έλεγα στο μάθημα και σήκωσες το χέρι για να ζητήσεις τον λόγο! Έδειξες σεβασμό.»)